NOTA

Relativa a la Resolució INT/2750/2021, de 9 de setembre, per la qual es modifica la Resolució INT/332/2021, de 8 de febrer, per la qual s’estableixen les restriccions a la circulació durant l’any 2021.

La primera d’aquestes resolucions ha procedit a modificar exclusivament l’Annex B de la segona, en el sentit de restringir la circulació als vehicles o conjunts de vehicles que superin els 7.500 kg de MMA o MMC en el tram de l’autopista AP-7 comprès entre els punts quilomètrics 84,5, a Maçanet de la Selva, i 281,0, a l'Hospitalet de l'Infant, entre les 17 i les 22 hores, tots els diumenges del mes de setembre de 2021.

Aquesta modificació no afecta a cap altre punt dels que conté la resolució modificada i especialment al que disposa el punt 2.1.1.1 de la Resolució INT/332/2021, de 8 de febrer, per la qual s’estableixen les restriccions a la circulació durant l’any 2021, que disposa que **estan exempts** de les restriccions aplicables als vehicles de transport de mercaderies en general **que compleixin els requisits establerts a l’annex E**.

És a dir que les exempcions contemplades en el referit Annex E són d’aplicació a la restricció de l’AP-7, entre les 17:00 i les 22:00 hores dels diumenges del mes de setembre de 2021.

A continuació es reprodueix la part de l’Annex E que recull les exempcions de l’Annex E que són aplicables a la referida restricció de l’AP-7:

*“Annex E*

*Exempcions a les restriccions a la circulació de vehicles o conjunts de vehicles dedicats al transport de mercaderies en general*

*Estan exempts de restricció, per raó del calendari, amb caràcter permanent, incloent-hi la tornada de buit, els vehicles que transportin les mercaderies següents:*

*1. Els vehicles destinats al transport de:*

*a) Bestiar viu.*

*b) Escombraries provinents de la recollida municipal; només la fracció restes (o rebuig) i orgànica (no s'hi inclouen el vidre, els envasos ni el cartró).*

*c) Llet crua.*

*d) Alimentació animal (pinsos i farratges) per a granges en producció.*

*e) Vehicles destinats a operacions de retransmissió o enllaç en telecomunicacions per a cadenes de televisió, ràdio, satèl·lit o similars.*

*2. Els vehicles destinats exclusivament al transport de càrregues de:*

*a) Aigua destinada al consum humà mitjançant cisternes mòbils.*

*b) Servei de correus.*

*c) Distribució de premsa diària.*

*d) Trasllat de fundents d'emergència per a les vies en període hivernal.*

*3. Els vehicles destinats a l'auxili en carretera amb la placa V-24 corresponent.*

*4. Els vehicles vinculats a la campanya de la verema i els seus derivats, entre l'agost i l'octubre; a la campanya de la fruita dolça, del juny al setembre, o del cereal i llavors oleaginoses, entre juny i octubre, exclusivament en tots els casos entre els camps i els magatzems i a la inversa utilitzant qualsevol dels trams restringits de la xarxa viària catalana, si queda acreditada documentalment aquesta finalitat.*

*5...*

*6. Els vehicles que circulin per l'AP-7/E-15 en sentit nord, sempre que puguin acreditar de forma documental que tenen les seves bases, el lloc de descans o la residència habitual a les comarques de l'Alt Camp, el Baix Camp o el Tarragonès. Aquests vehicles hauran d'abandonar l'AP-7/E-15, com a màxim, per la sortida 33 a Tarragona.*

*7. Els vehicles que transportin productes peribles dels recollits a l'annex 3 de l'Acord internacional sobre el transport de mercaderies peribles (ATP), així com verdures i fruites fresques en vehicles que compleixin les definicions i normes expressades a l'annex 1 de l'ATP, sempre que aquest tipus de càrrega suposi com a mínim la meitat de la capacitat de càrrega del vehicle o ocupi la meitat del volum de càrrega útil del vehicle, poden circular pels trams següents:*

*a) Per als moviments sud-nord, l'AP-7/E-15 entre l'Hospitalet de l'Infant, PK 281,0, i el Vendrell, PK 221,5, i la C-32 entre el Vendrell, PK 0,0, i Vilanova i la Geltrú, PK 22,5, per enllaçar amb la C-15, C-37 i C-25 i viceversa; i l'AP-2 entre la Bisbal del Penedès, PK 228,8, i l'enllaç amb l'AP-7, PK 232, i d'aquest enllaç fins al Vendrell en el PK 119,5 de l'AP-7.*

*c)...*